на концентрацията на съответния параметър през целия период на докладване или, ако към момента на загубване на данни са били в сила специфични условия — на подходящ период, отразяващ тези специфични условия.
 σ
 C_
 е най-добрата оценка на стандартното отклонение на концентрацията на съответния параметър през целия период на докладване или, ако към момента на загуба на данни са били в сила специфични условия — на подходящ период, отразяващ тези специфични условия.
 ПРИЛОЖЕНИЕ IX
 Минимални изисквани данни и информация, които се съхраняват в съответствие с член 67, параграф 1
 Операторите на инсталации и операторите на въздухоплавателни средства съхраняват поне следното:
 1. ОБЩИ ЕЛЕМЕНТИ ЗА ОПЕРАТОРИТЕ НА ИНСТАЛАЦИИ И ОПЕРАТОРИТЕ НА ВЪЗДУХОПЛАВАТЕЛНИ СРЕДСТВА
 (1)
 Планът за мониторинг, одобрен от компетентния орган;
 (2)
 Документите, обосноваващи избора на методика за мониторинг и документите, обосноваващи временните или постоянни изменения в методиките за мониторинг и, където е приложимо, нивата, одобрени от компетентния орган;
 (3)
 Всички съответни актуализации на плановете за мониторинг, подадени до компетентния орган съгласно член 15, както и съответните отговори на компетентния орган;
 (4)
 Всички писмени процедури, споменати в плана за мониторинг, включително плана за вземане на проби, ако се използва такъв, процедурите за дейностите по движението на данните и процедурите за контролните дейности;
 (5)
 Списък на всички прилагани версии на плана за мониторинг и на всички свързани с него процедури;
 (6)
 Документация за отговорностите във връзка с мониторинга и докладването;
 (7)
 Оценката на риска, изготвяна в съответните случаи от оператора или оператора на въздухоплавателно средство;
 (8)
 Докладите за подобрения съгласно член 69;
 (9)
 Проверения годишен доклад за емисиите;
 (10)
 Доклада от проверката;
 (11)
 Всяка друга информация, посочена като необходима за проверката на годишния доклад за емисиите.
 2. СПЕЦИФИЧНИ ЕЛЕМЕНТИ ЗА СТАЦИОНАРНИТЕ ИНСТАЛАЦИИ, КОИТО СА ИЗТОЧНИЦИ НА ЕМИСИИ:
 (1)
 Разрешителното за емисии на парникови газове и всички негови актуализации;
 (2)
 Всички оценки на неопределеността, където е приложимо;
 (3)
 По отношение на изчислителните методики, прилагани в инсталации:
 а)
 данните за дейността, използвани при всяко изчисление на емисиите, отнасящи се за всеки пораждащ емисии поток, категоризирани в зависимост от процеса, за който се отнасят, и вида на съответното гориво или материал;
 б)
 списък на възприетите стойности, използвани като изчислителни коефициенти, ако има такива;
 в)
 пълен набор от резултатите от вземането на проби и съответните анализи за определяне на изчислителните коефициенти;
 г)
 документация за всички коригирани неефективни процедури и корекционни действия, предприети в съответствие с член 64;
 д)
 всички резултати от калибриране и поддръжка на измервателните уреди.
 (4)
 По отношение на измервателните методики, прилагани в инсталации, следните допълнителни елементи:
 а)
 документация, обосноваваща избора на съответната измервателна методика;
 б)
 данните, използвани за анализ на неопределеността по отношение на емисиите от всеки източник на емисии, категоризирани по процеси;
 в)
 данните, използвани за проверочни изчисления и резултатите от тези изчисления;
 г)
 подробно техническо описание на системата за непрекъснато измерване на емисиите, включително документация за одобрението ѝ от компетентния орган;
 д)
 първичните и обобщените данни от системата за непрекъснато измерване на емисиите, включително документация за направените изменения във времето, дневника на изпитванията, престоите, калибриранията, сервизното обслужване и поддръжката;
 е)
 документация